Babelscape/SREDFM huggingface dataset:
Σοβιετική Σοσιαλιστική Δημοκρατία της Γεωργίας

Η Σοβιετική Σοσιαλιστική Δημοκρατία της Γεωργίας (συντομογραφία: ΣΣΔ Γεωργίας, γεωργιανά: "საქართველოს საბჭოთა სოციალისტური რესპუბლიკა", ρωσικά: "Грузинская Советская Социалистическая Республика") ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Ιδρύθηκε στις 25 Φεβρουαρίου 1921 αλλά από τις 12 Μαρτίου 1922 μέχρι τις 5 Δεκεμβρίου 1936 ανήκε στην ΣΟΣΔ Τρανσκαυκασίας (μαζί με τις ΣΣΔ Αρμενίας και ΣΣΔ Αζερμπαϊτζάν). Βρίσκονταν στον Καύκασο και συνόρευε στον βορά με την Ρωσική ΣΟΣΔ, στον νότο με την ΣΣΔ Αρμενίας και την Τουρκία και στα ανατολικά με την ΣΣΔ Αζερμπαϊτζάν. Στα δυτικά βρέχονταν από την Μαύρη Θάλασσα. Πρωτεύουσα και μεγαλύτερη πόλη ήταν η Τιφλίδα. Μετά την διάλυση της ΕΣΣΔ το 1991, έγινε το ανεξάρτητο κράτος της Γεωργίας.
Βαρύπετρο

To Βαρύπετρο, χωριό του πρώην Δήμου Θερίσου και νυν ενοποιημένου Δήμου Χανίων, βρίσκεται σε απόσταση εννιά χιλιομέτρων από την πόλη των Χανίων, νοτιοδυτικά αυτής. Η πρόσβαση γίνεται μέσω της επαρχιακής-δημοτικής οδού Χανίων-Βαμβακόπουλου-Αγυιάς, νότια των παλαιών αγροτικών φυλακών Αγυιάς,είτε μέσω του δρόμου του ΟΑΔΥΚ μέσω Περιβολίων- Χαρωδιάς.

Σύμφωνα με την απογραφή του 2011 το Βαρύπετρο είχε μόνιμο πληθυσμό 548 κατοίκων και η Τοπική κοινότητα Βαρυπέτρου 1607, περιλαμβάνοντας τους οικισμούς του Λυγιδέ (ΒΑ), του Μαρμαρά (Β), των Μυλωνιανών (Δυτικά), της Όασης (Β) και τα Ποτιστήρια (ΒΑ). Το Βαρύπετρο βρίσκεται σε απόσταση δύο χιλιομέτρων από τη Λίμνη της Αγυιάς και περιβάλλεται νοτίως από τους λόφους Καστέλλι, Κουβάρα, Τέμπλα (542μ.), με δυνατότητα πρόσβασης από ορεινό μονοπάτι προς το Θέρισο (ΝΑ) και τα Μεσκλά (ΝΔ).

Ανατολικά του Βαρυπέτρου βρίσκεται ο αρχαιολογικός χώρος Κάστελος με δύο αρχαιολογικές ζώνες και οικιστική δραστηριότητα από τα Μινωικά έως τα Βυζαντινά χρόνια, σε ιδιαίτερη θέση με θέα προς τη βόρεια ακτή του νησιού και την πόλη των Χανίων.

Το καλοκαίρι του 1825 έλαβε χώρα πλησίον του χωριού η ομώνυμη μάχη όπου λιγοστοί πολεμιστές με αρχηγό τον Λαζόπουλο ηττήθηκαν από πολυάριθμο οθωμανικό στρατό. περιορίζοντας κάθε δυνατότητα επέκτασης της Επανάστασης του 1821 στην Κρήτη.

Η περιοχή του Βαρυπέτρου αποτελεί μία από τις πλέον εύφορες της Κρήτης παρά τη λειτουργία μη αγροτικών δραστηριοτήτων με αμφίβολης νομιμότητας αδειοδοτήσεις τα τελευταία έτη. Στην περιοχή ευδοκιμούν ποικιλίες αβοκάντο με σημαντική παραγωγή και ανώτερη ποιότητα.

Πλησίον του Βαρυπέτρου, στην περιοχή της Αγίας Κυριακής, ανατολικά του χωριού τα έτη 1993-1996, αναστηλώθηκε το παλαιό μετόχι της Αγίας Κυριακής, το οποίο ευλόγησε και εγκαινίασε ο Οικουμενικός Πατριάρχης κ. Βαρθολομαίος το 2002 ο οποίος είχε θέσει τα θεμέλια της κατασκευής του. Το μοναστήρι αποτελεί ιδιαίτερο και εντυπωσιακό αξιοθέατο για εκατοντάδες επισκέπτες καθημερινά και ιδίως την καλοκαιρινή περίοδο με εκπληκτική θέα προς τα Χανιά και την πλούσια σε βλάστηση περιοχή.
Ότο Βίλχελμ φον Κένιξμαρκ

Ο Ότο Βίλχελμ φον Κένιξμαρκ ("Otto Wilhelm von Königsmarck", 5 Ιανουαρίου 1639 - 15 Σεπτεμβρίου 1688) ήταν γερμανόφωνος Σουηδός στρατιωτικός και διπλωμάτης.

Γιος του Χανς Κρίστοφ φον Κένιξμαρκ, διετέλεσε πρέσβης στην Αγγλία και τη Γαλλία και κυβερνήτης της Σουηδικής Πομερανίας. Έπειτα από την διάκρισή του στη διάρκεια αριθμού εκστρατειών, εισήλθε στην υπηρεσία της Βενετίας το 1686, στην διάρκεια του Πολέμου του Μοριά: νίκησε τους Τούρκους στον Μοριά, βομβάρδισε και κατέλαβε την Αθήνα, ενώ έλαβε τον τίτλο του αρχιστράτηγου.

Απεβίωσε από πυρετό κατά την διάρκεια της πολιορκίας του Νεγρεπόντε.

Ήταν θείος της κόμισσας Μαρία Αουρόρα φον Κένιξμαρκ.
Νορθάμπερλαντ

Το Νορθάμπερλαντ (αγγλικά: "Northumberland") είναι μια κομητεία της Βορειοανατολικής Αγγλίας. Ως βορειότερη αγγλική κομητεία, συνορεύει με την Κούμπρια στα δυτικά, με την Ντάρχαμ στα νότια και με τη Σκωτία στα βόρεια. Στα ανατολικά βρέχεται από την Βόρεια Θάλασσα με μία ακτογραμμή περίπου 103 χιλιομέτρων. Το διοικητικό κέντρο της είναι στο Άνικ, μολονότι το συμβούλιο της κομητείας βρίσκεται στο Μόρπεθ.

Η κομητεία του Νορθάμπερλαντ περιλάμβανε το Νιουκάσλ απόν Τάιν ως το 1400, όταν και η πόλη σχημάτισε δική της κομητεία. Το Νορθάμπερλαντ επεκτάθηκε σημαντικά την περίοδο της δυναστείας των Τιούντορ, ενσωματώνοντας το Μπέρικ-απόν-Τουίντ το 1482, το Τάιντεϊλ  το 1495, Τάινμαουθ το 1536, το Ριντσντέιλ γύρω στο 1542 και το Χέξαμσερ το 1572. Το Άιλαντσερ, το Μπέντλινγκτονσερ και το Νόραμσερ ενσωματώθηκαν στο Νορθάμπερλαντ το 1844. Το Τάινμαουθ και άλλες περιοχές του Βορείου Τάινσαϊντ μεταφέρθηκαν στο Τάιν και Γουίρ το 1974 με την the Τοπική Κυβερνητική Πράξη του 1972.

Όντας στα Αγγλοσκωτικά σύνορα το Νορθάμπερλαντ υπήρξε τοποθεσία πολλών μαχών στο παρελθόν. Είναι γνωστό, επίσης, για τα βαλτώδη του εδάφη, που τώρα σε μεγάλο βαθμό προστατεύονται εντός του Εθνικού Πάρκου του Νορθάμπερλαντ. Το Νορθάμπερλαντ είναι η πιο αραιοκατοικημένη κομητεία της Αγγλίας, με μόλις 62 κατοίκους ανά τετραγωνικό χιλιόμετρο.
Ματ Μπάρλοου

Ο Ματ Μπάρλοου είναι Αμερικανός τραγουδιστής της heavy metal μουσικής σκηνής, γνωστός ως πρώην μέλος των Iced Earth και των Pyramaze, ενώ πλέον δραστηριοποιείται με τους Ashes of Ares. Το 2003, παραιτήθηκε από την μουσική βιομηχανία για να γίνει αστυνομικός, πριν επιστρέψει στην ενεργό δράση το 2007.
Σοτίρ Φερράρα

Ο σεβασμιότατος Σοτίρ Φερράρα (ιταλικά: "Sotìr Ferrara", 5 Δεκεμβρίου 1937 - 25 Νοεμβρίου 2017) ήταν από τις 8 Απριλίου 2013 επίτιμος επίσκοπος της Επαρχίας της Πιάνα ντέλι Αλμπανέζι της Ιταλοβυζαντινής Εκκλησίας, με έδρα την ομώνυμη πόλη ("Piana degli Albanesi") του Παλέρμο της Ιταλίας, διαδεχόμενος τον Έρκολε Λουπινάτσι ("Ercole Lupinacci").
Raising Fear

Raising Fear είναι ο τίτλος του τρίτου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 5 Σεπτεμβρίου του 1987 μέσω της δισκογραφικής εταιρείας Chrysalis Records.

Η ηχογράφηση του άλμπουμ πραγματοποιήθηκε στο Sound City του Βαν Νούι της Καλιφόρνια, το "Ocean Way Recording" του Χόλιγουντ, το "Cherokee" και το "Lion Share" του Λος Άντζελες, από τον Οκτώβριο του 1986 μέχρι τον Ιούνιο του 1987. Η παραγωγή του άλμπουμ ήταν δουλειά του Κρις Μίντο σε συνεργασία με το συγκρότημα.

Οι κριτικές για το "Raising Fear" υπήρξαν ανάμεικτες, με το "Allmusic" να του δίνει 2,5 / 5 αστέρια και το "Metal Storm" 7,8 / 10. Το άλμπουμ σκαρφάλωσε στο # 114 του Billboard των Ηνωμένων Πολιτειών, όντας ο τρίτος συνεχόμενος δίσκος τους που δεν κατάφερε να μπει στο Top-100 των αμερικάνικων τσαρτ και ο τελευταίος τους που μπήκε στις λίστες επιτυχιών.
Ρεϊμόν-Ζοζέφ Λενέρτζ

Ο Ρεϊμόν-Ζοζέφ Λενέρτζ (10 Ιουνίου 1900 - 31 Αυγούστου 1976) ήταν Λουξεμβουργιανός Δομινικανός ιστορικός.

Καταγόμενος από το Δουκάτο του Λουξεμβούργου, ο Ρεϊμόν-Ζοζέφ Λενέρτζ εντάχθηκε στο Δομινικανό Τάγμα. Ήταν μέλος του Δομινικανού Ιστορικού Ινστιτούτου μετά το 1930.

Η εργογραφία του επικεντρώνεται στην καταγραφή της ιστορίας του Δομινικανού Τάγματος και τις σχέσεις της Βυζαντινής Αυτοκρατορίας με την Δύση.
Πανεπιστήμιο της Βοστώνης

Το Πανεπιστήμιο της Βοστώνης (αγγλικά: "Boston University", αναφερόμενο συνήθως συντομογραφικά ως BU ή "Boston U.") είναι ιδιωτικό πανεπιστήμιο των ΗΠΑ με έδρα την πόλη Βοστώνη της Μασαχουσέτης. Ιστορικά είχε στενότερους δεσμούς με τη Μεθοδιστική Εκκλησία, αλλά σήμερα είναι τελείως ουδέτερο θρησκευτικά. Σήμερα έχει περισσότερους από 3800 καθηγητές και 33.000 φοιτητές, αποτελώντας έτσι έναν από τους μεγαλύτερους εργοδότες στη Βοστώνη. Το πανεπιστήμιο έχει 18 σχολές και κολέγια σε δύο αστικού τύπου πανεπιστημιουπόλεις. Η κύρια πανεπιστημιούπολη απλώνεται κατά μήκος του ποταμιού Τσαρλς, ενώ η Ιατρική Σχολή βρίσκεται στη συνοικία Σάουθ Εντ. Το ίδρυμα λειτουργεί επίσης 75 προγράμματα στο εξωτερικό, σε περισσότερες από 30 πόλεις σε 20 χώρες. Το λεκτικό έμβλημα (μόττο) του Πανεπιστημίου είναι "«Μάθησις, αρετή, ευσέβεια»" (Learning, Virtue, Piety). 

Το Πανεπιστήμιο της Βοστώνης χαρακτηρίζεται ως «RU/VH Research University» (με πολύ υψηλή ερευνητική δραστηριότητα) στην Ταξινόμηση του Carnegie. Μέχρι στιγμής υπάρχουν οκτώ κάτοχοι Βραβείου Νόμπελ που με τον ένα ή με τον άλλο τρόπο συνδέονται με το Πανεπιστήμιο (υπήρξαν φοιτητές ή καθηγητές του), μεταξύ των οποίων οι Μάρτιν Λούθερ Κινγκ και Ελί Βίζελ. Επίσης, 35 βραβευμένοι με Βραβείο Πούλιτζερ και 9 βραβευμένοι με «Όσκαρ».

Οι αθλητικές του ομάδες, γνωστές ως «Boston University Terriers» αγωνίζονται σε 10 ανδρικά και 13 γυναικεία αθλήματα, με γνωστότερη την ομάδα χόκεϊ επί πάγου ανδρών, που έχει κερδίσει 5 εθνικά κολεγιακά πρωταθλήματα.
Φιλόθεος Φάρος

Ο πατήρ Φιλόθεος Φάρος είναι Έλληνας κληρικός και συγγραφέας.

Γεννήθηκε το 1930 στον Πειραιά. Σπούδασε πολιτικές επιστήμες στην Πάντειο, νομικά στο Αριστοτέλειο Πανεπιστήμιο Θεσσαλονίκης και θεολογία στο ΕΚΠΑ. Το 1962 έγινε κληρικός και στη συνέχεια φοίτησε στο Πανεπιστήμιο της Βοστώνης, όπου σπούδασε ποιμαντική ψυχολογία και συμβουλευτική. Από το 1969 ως το 1976 δίδασκε στην Ελληνορθόδοξη Θεολογική Σχολή του Τιμίου Σταυρού. Παράλληλα εργαζόταν ως ψυχοθεραπευτής και σύμβουλος για οικογένειες και ζευγάρια. Το 1976 επέστρεψε στην Ελλάδα και έκτοτε ασχολήθηκε με το κέντρο νεότητας της Αρχιεπισκοπής Αθηνών και το συγγραφικό του έργο. Έχει γράψει περισσότερα από 20 βιβλία για ζητήματα που αφορούν τη ζωή του ανθρώπου. Από τη συνταξιοδότησή του και έπειτα, ιερουργεί στον Άγιο Νικόλαο Ραγκαβά στην Πλάκα της Αθήνας.
Ο Ανθρωποφάγος 2000

Ο Ανθρωποφάγος 2000 (πρωτότυπος τίτλος: "Anthropophagous 2000") είναι μια ταινία τρόμου του 1999 σε σκηνοθεσία Ανδρέας Σνας και σε σενάριο Καρλ Χέινζ Γκέιζεντορφ. Είναι ένα πολύ αιματηρό ριμέικ της κλασσικής ταινίας Ο Ανθρωποφάγος του Τζο Ντ'Αμάτο. Ο Ανδρέας Σνας εκτός από σκηνοθεσία παίρνει και τον πρωταγωνιστικό ρόλο του βίαιου ανθρωποφάγου ερημίτη.
Πέδρο Κατεριάνο

Ο Πέδρο Κατεριάνο (Pedro Álvaro Cateriano Bellido, γενν. στις 26 Ιουνίου 1958) είναι δικηγόρος και πολιτικός από το Περού, ο οποίος χρημάτισε πρωθυπουργός από τις 15 Ιουλίου 2020 ως τις 6 Αυγούστου 2020 και ξανά από τις 2 Απριλίου 2015 ως τις 28 Ιουλίου 2016. Προηγουμένως υπηρέτησε ως υπουργός Άμυνας από τον Ιούλιο του 2012 ως τον Απρίλιο του 2015.
Γεώργιος Παπαδημητρακόπουλος

Ο Γεώργιος Παπαδημητρακόπουλος (1903 - 31 Μαΐου 1975) ήταν Έλληνας υπουργός.
Σου Ουόνγκ

Η Σου Ουόνγκ (αγγλ:"Sue Wong", Κίνα, Απρίλιος 1949) είναι Αμερικανίδα σχεδιάστρια μόδας κινεζικής καταγωγής. Είναι γνωστή κυρίως για τις δημιουργίες της που αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ.
Ιάκωβος Βαραδαίος

Ο Ιάκωβος Βαραδαίος ή Γιακούμπ αλ Μπαραντέι (... - 30 Ιουλίου 578) ήταν χριστιανός επίσκοπος της Έδεσσας στη Συρία, από το 543 μέχρι το θάνατό του το 578. Ήταν μία από τις πιο σημαντικές προσωπικότητες στην ιστορία της Συριακής Ορθόδοξης Εκκλησίας και γενικά των Προχαλκηδόνιων εκκλησιών, ήταν οπαδός των Μονοφυσιτών σε μια εποχή στην οποία το δόγμα βρίσκονταν υπό διωγμό και παρακμή από τον ορθόδοξο αυτοκράτορα Ιουστινιανό Α. Η προσπάθεια του ήταν καθοριστική για την αναδιοργάνωση και συνέβαλε καίρια στην ανεξαρτητοποίησή της κοινότητας, τα μέλη της οποίας ονομάστηκανΙακωβίτες χριστιανοί.
Μιχάλης Πολατώφ

Φόρεμα από μεταξωτό ύφασμα του Μιχάλη Πολατώφ. Αθήνα, δεκαετία 1980. Συλλογή [[Πελοποννησιακό Λαογραφικό Ίδρυμα|ΠΛΙ]], Ναύπλιο.
Ο Μιχάλης Πολατώφ (1948–2002) ήταν Έλληνας σχεδιαστής μόδας, σκηνοθέτης, σκηνογράφος και ενδυματολόγος.
Αλέκος Φιλιππόπουλος

Ο Αλέκος Φιλιππόπουλος (1927 - 1991) ήταν Έλληνας δημοσιογράφος, ο οποίος εισήγαγε το μικρό σχήμα ("ταμπλόιντ") στις εφημερίδες το 1981, ως ιδρυτικός διευθυντής στο «Έθνος» του Γιώργου Μπόμπολα.
Ζουράφα

Η Ζουράφα ή Λαδόξερα είναι ακατοίκητη νησίδα που βρίσκεται στο νομό Έβρου, και συγκεκριμένα σε κοντινή απόσταση ανατολικά της Σαμοθράκης, και βορείως της Ίμβρου. Η συνολική έκταση της είναι μόλις 9 τ.μ. και και το σύνολο του μήκους της ακτογραμμής 32 μέτρα (σε παλαιότερες μετρήσεις 465 μέτρα). Aνήκει στις προστατευόμενες περιοχές του πανευρωπαϊκού προγράμματος NATURA από το 2011, και αποτελεί το βορειοανατολικότερο άκρο των Θρακικών Σποράδων και της ελληνικής θαλάσσιας επικράτειας.
Λόρα Άσλεϊ

Η Λόρα Άσλεϊ (αγγλ: "Laura Ashley", 7 Σεπτεμβρίου 1925 – 17 Σεπτεμβρίου 1985) ήταν Ουαλή σχεδιάστρια μόδας και επιχειρηματίας.
Βασίλης Καΐλας

Ο Βασίλης Καΐλας (Αθήνα, 1 Μαΐου 1953) είναι Έλληνας ηθοποιός.
Η Μεγάλη Ληστεία του Τρένου

Η Μεγάλη Ληστεία του Τρένου ("Great Train Robbery") ήταν η κλοπή ενός σημαντικού χρηματικού ποσού από τρένο των Βασιλικών Ταχυδρομείων της Μεγάλης Βρετανίας, κατά τη διάρκεια της διαδρομής του μεταξύ Γλασκώβης και Λονδίνου. Η ληστεία έλαβε χώρα τις πρώτες πρωινές ώρες της Πέμπτης 8 Αυγούστου του 1963 στο Μπάκιγχαμσαϊρ της Αγγλίας.
Εμμανουήλ Γρηγορίου

Ο Εμμανουήλ Γρηγορίου του Θεοδώρου (1904 - 16 Μαρτίου 1948) ήταν Έλληνας δημοσιογράφος και βουλευτής.
Σοβιετική Σοσιαλιστική Δημοκρατία του Ουζμπεκιστάν

Η Σοβιετική Σοσιαλιστική Δημοκρατία του Ουζμπεκιστάν (συντομογραφία: ΣΣΔ Ουζμπεκιστάν, γνωστή και ως Ουζμπεκική ΣΣΔ εκ του Ουζμπεκική Σοβιετική Σοσιαλιστική Δημοκρατία, ουζμπεκικά: "Ўзбекистон Совет Социалистик Республикаси", ρωσικά: "Узбекская Советская Социалистическая Республика") ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Συγκροτήθηκε το 1924 και βρίσκονταν στην κεντρική Ασία. Συνόρευε με την ΣΣΔ Καζακστάν στα δυτικά και βόρεια, με την ΣΣΔ Κιργιζίας και την ΣΣΔ Τατζικιστάν στα ανατολικά, με την ΣΣΔ Τουρκμενιστάν και το Αφγανιστάν στα νότια. Πρωτεύουσα το μεγαλύτερο διάστημα της ύπαρξης της ήταν η Τασκένδη. Όταν διαλύθηκε η ΕΣΣΔ το 1991, η ΣΣΔ μετετράπη στο ανεξάρτητο κράτος της Δημοκρατίας του Ουζμπεκιστάν.
Δημήτριος Ζέρβας

Ο Δημήτριος Ζέρβας του Θεοδώρου (1908 - 20 Ιουλίου 1984) ήταν Έλληνας γιατρός και βουλευτής.
Σταύρος Κοντονής

Ο Χαράλαμπος - Σταύρος Κοντονής (γενν. 1963) είναι Έλληνας δικηγόρος και πολιτικός. Έχει διατελέσει βουλευτής Ζακύνθου του ΣΥΡΙΖΑ (2012-2019), υπουργός Δικαιοσύνης και υφυπουργός Αθλητισμού.
Σοβιετική Σοσιαλιστική Δημοκρατία του Τατζικιστάν

Η Σοβιετική Σοσιαλιστική Δημοκρατία του Τατζικιστάν (συντομογραφία: ΣΣΔ Τατζικιστάν, τατζίκ: "Республикаи Советии Социалистии Тоҷикистон", ρωσικά: "Таджикская Советская Социалистическая Республика") ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Δημιουργήθηκε στις 5 Δεκεμβρίου 1929 στην θέση της προγενέστερης ΑΣΣΔ Τατζικιστάν, που ήταν μέρος της ΣΣΔ Ουζμπεκιστάν. Βρίσκονταν στην κεντρική Ασία και συνόρευε με τις ΣΣΔ Κιργιζίας και ΣΣΔ Ουζμπεκιστάν καθώς και με το Αφγανιστάν, την Λαϊκή Δημοκρατία της Κίνας και το Πακιστάν. Πρωτεύουσα ήταν η Ντουσαμπέ. Στις 9 Σεπτεμβρίου 1991 ανεξαρτητοποιήθηκε από την ΕΣΣΔ και μετονομάστηκε σε Δημοκρατία του Τατζικιστάν.
Γιώργος Καλογήρου

Ο Γιώργος Καλογήρου του Κλεάρχου (1 Ιανουαρίου 1928 - 28 Φεβρουαρίου 2015) ήταν Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Βοιωτίας με το ΠΑΣΟΚ από το 1981 ως το 1989.
Δημήτριος Δημόπουλος

Ο Δημήτριος Δημόπουλος του Μηνά (Μυτιλήνη 20 Ιουνίου 1938 – Αθήνα, 7 Απριλίου 2015) ήταν Έλληνας γιατρός και πολιτικός. Υπηρέτησε ως βουλευτής στην εκλογική περιφέρεια Λέσβου με τη Νέα Δημοκρατία.
Αμπάς Ιμπν αλ-Αχνάφ

Ο Αμπού αλ-Φαντλ Αμπάς Ιμπν αλ-Αχνάφ, (750-809), στα αραβικά عباس بن الأحنف, γεννημένος στη Βασόρα ήταν Άραβας Αββασίδης ποιητής από την φυλή των Χανίφα. Το έργο του αποτελείται σχεδόν αποκλειστικά από ερωτικά ποιήματα (γκαζάλ). Κύρια θεματολογία του ποιητή ήταν «η ερωτική απόγνωση, ενώ το πρόσωπο που αναπαρίσταται στα ποιήματά του φαίνεται παραιτημένο από μια σχέση στέρησης». Το λεξιλόγιο που χρησιμοποιούσε ήταν απλοϊκό, ενώ το ύφος του ήταν ευφραδές και απλό.

Μεγάλωσε στη Βαγδάτη, όπου απέκτησε φιλικές σχέσεις με τον Αββασίδη χαλίφη Χαρούν αλ Ρασίντ, ο οποίος τον προσέλαβε με στόχο την ψυχαγώγησή του κατά τον ελεύθερο χρόνο του. Το έργο του είναι γνωστό ότι αποτέλεσε πηγή έμπνευσης για τους Αμπντουλάχ ιμπν αλ-Μουτάζ και Αμπού αλ-Αταχίγια.
Δούκας Καλογήρου

Ο Δούκας Καλογήρου του Ξενοφώντος (1922 - 1 Μαΐου 2008) ήταν Έλληνας δικηγόρος και πολιτικός από τη Λέσβο, ο οποίος υπηρέτησε και ως βουλευτής.
Νικόλαος Βιγέλλης

Ο Νικόλαος Βιγέλλης (1929 - 1991) ήταν Έλληνας δικηγόρος και πολιτικός από τη Λέσβο, ο οποίος υπηρέτησε και ως βουλευτής.
Τζίγκα Βερτόφ

Ο Νταβίντ Αμπέλεβιτς Κάουφμαν (ρωσικά: "Дави́д А́белевич Ка́уфман", 2 Ιανουαρίου 1896 – 12 Φεβρουαρίου 1954), γνωστός και ως Ντένις Κάουφμαν ή με το ψευδώνυμο (Ν)τζίγκα Βερτόφ, ήταν Σοβιετικός πρωτοπόρος κινηματογραφιστής και θεωρητικός του κινηματογράφου. Οι κινηματογραφικές πρακτικές του επηρέασαν το σινεμά-βεριτέ ντοκιμαντέρ και την ομάδα Τζίγκα Βερτόφ (1968-1972).

Σε ψηφοφορία του "Sight and Sound" το 2012, η ταινία του "Ο άνθρωπος με την κινηματογραφική μηχανή" ψηφίστηκε ως η 8η καλύτερη όλων των εποχών και το 2014 το καλύτερο ντοκιμαντέρ όλων των εποχών.

Τα αδέλφια του Μπόρις και Μικχάι Κάουφμαν ήταν επίσης αξιοσημείωτοι κινηματογραφιστές.
Ευστράτιος Παπαευστρατίου

Ο Ευστράτιος Παπαευστρατίου (12 Φεβρουαρίου 1935 - 22 Νοεμβρίου 2006) ήταν Έλληνας δικηγόρος και πολιτικός από τη Λέσβο, ο οποίος υπηρέτησε ως βουλευτής Λέσβου και ευρωβουλευτής με τη Νέα Δημοκρατία.
Προγκρές Μ-64

Το Προγκρές Μ-64 (η NASA το ονόμασε Progress 29 ή 29P) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2008 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ και είχε αριθμό σειράς 364.
Ντρέμπαχ

Το Ντρέμπαχ (γερμανικά: "Drebach") είναι δήμος του Έρτσγκεμπιργκσκραϊς στο κρατίδιο της Σαξονίας στην Γερμανία. Στο τέλος του 2013 είχε 5.479 κατοίκους.
Τογκρούλ-Μπεγκ

Ο Τουγκρούλ Μπέη ή Τογκρούλ-Μπεγκ γνωστός και ως « "Ο Πρίγκηπας Γεράκι" » (γεννημένος το 990 και αποβιώσας στις 4 Σεπτεμβρίου 1063), ήταν Τούρκος Σελτζούκος πρίγκηπας, γιος του Μιχαήλ ιμπν Σελτζούκ και εγγονός του Σελτζούκ (Σαλτζούκ). Θεωρείται ως ο ιδρυτής της Αυτοκρατορίας των Σελτζούκων (της οποίας ηγήθηκε από το 1038 ως το 1063).

Τέθηκε επικεφαλής των Σελτζούκων Τούρκων το 1038 (αφότου συγκέντρωσε υπό την αρχηγία του τους Τουρκομάνους πολεμιστές των στεπών της Κεντρικής Ασίας), ενώ στη συνέχεια ανακηρύχτηκε "βασιλιάς και σουλτάνος" από τον Αββασίδα χαλίφη της Βαγδάτης το 1058.
Σούρτσεϊ

Το Σούρτσεϊ ("Surtsey") είναι ηφαιστειογενές νησί που βρίσκεται στο αρχιπέλαγος Βέστμαναεϊγιαρ ανοικτά της νότιας ακτής της Ισλανδίας.
Χατζημανουήλ

Ο Χατζημανουήλ ήταν τηλεοπτική σειρά που γυρίστηκε το 1983 και προβλήθηκε από την ΕΡΤ το 1984.
Πλάσματα της Αβύσσου

Το Πλάσματα της Αβύσσου (αγγλικά: "Creatures from the Abyss") είναι μια ιταλική ταινία τρόμου χαμηλού προϋπολογισμού του 1994 σε σκηνοθεσία Μασιμιλιανό Τσέρτσι και σε σενάριο Ρίτσαρντ Μπάουμαν. Πρωταγωνιστούν οι Κλέι Ρότζερς, Μάικλ Μπον, Σάρον Τόμει, Λάουρα Ντι Πάλμα, Αν Γουλφ καθώς και ο πασίγνωστος σκηνοθέτης και ηθοποιός ταινιών χαμηλού προϋπολογισμού Ντέραν Σαράφιαν.
Hellhammer

Οι Hellhammer ήταν ελβετικό metal συγκρότημα, το οποίο σχηματίστηκε το 1981 στη Ζυρίχη, συνεχίζοντας μέχρι το 1984. Θεωρούνται ιδιαίτερα επιδραστικοί για την εξέλιξη του black και του death metal. Μετά την διάλυση τους, δύο από τα μέλη του συγκροτήματος σχημάτισαν τους Celtic Frost.
Ιωάννης Αγαθαγγέλου

Ο Ιωάννης Αγαθαγγέλου (1921 - 14 Ιουλίου 1981) ήταν χουντικός υπουργός. 

Στην κυβέρνηση Παπαδόπουλου διορίστηκε υπουργός Αναπληρωτής Υπουργού Προεδρίας Κυβερνήσεως την 1η Φεβρουαρίου 1969 έως τις 26 Αυγούστου 1971 και στη συνέχεια (έπειτα από ανασχηματισμό της κυβέρνησης) έγινε υπουργός βοηθός Πρωθυπουργού (1971), μετέπειτα υπουργός παρά τω Πρωθυπουργώ και υπουργός Δικαιοσύνης (11 Μαΐου 1973 - 8 Οκτωβρίου 1973). Ήταν υπουργός παρά τω Πρωθυπουργώ και προσωρινώς Εσωτερικών στην διορισμένη από τη χούντα κυβέρνηση Μαρκεζίνη
την περίοδο 8 Οκτωβρίου 1973 - 25 Νοεμβρίου 1973. 

Κατάφερε να ξεφύγει από την τιμωρία, λόγω του χαρακτηρισμού της χούντας ως "στιγμιαίας". Απεβίωσε αιφνιδίως στις 14 Ιουλίου 1981 και κηδεύτηκε στις 15 του μηνός, από τον ιερό ναό Κοιμήσεως της Θεοτόκου στο Παλαιό Φάληρο. Ήταν παντρεμένος με τη Χαρίκλεια Αγαθαγγέλου και είχαν παιδιά.
Αντεκέρα

Η Αντεκέρα (στα ισπανικά: Antequera) είναι μια πόλη, έδρα του ομώνυμου δήμου της επαρχίας της Μάλαγας στην Ανδαλουσία της Ισπανίας. Το 2013 είχε 41.620 κατοίκους. Γεωγραφικά τοποθετείται στο κέντρο της Ανδαλουσίας, σε ένα σημείο από το οποίο περνάνε οι κύριες επικοινωνιακές αρτηρίες που συνδέουν τις τέσσερις μεγαλύτερες πόλεις της περιφέρειας, τη Μάλαγα με την Κόρδοβα και αυτές με τη Σεβίλλη και τη Γρανάδα και το μεγαλύτερο λιμάνι της Ισπανίας, την Αλχεθίρας. Συνδέεται με αυτές μέσω του τρένου υψηλής ταχύτητας και του αυτοκινητοδρόμου Α-92. Η θέση αυτή της προσδίδει σημαντικά εμπορικά πλεονεκτήματα και έχει σταθεί ευνοϊκή για την εγκατάσταση πολλών εμπορικών κέντρων έξω από την πόλη. Επίσης παίζει τον ρόλο της «αγροτόπολης», δηλαδή το αστικό κέντρο όπου συγκεντρώνετα και εμπορευματοποιείται ο πλούτος της αγροτικής της ενδοχώρας.

Η σημερινή πόλη προέρχεται από την ρωμαϊκή "Antikaria", αν και οι αρχαιολογικοί χώροι που εντοπίζονται στην ευρύτερη περιοχή της αποδεικνύουν ότι η πόλη κατοικήθηκε νωρίτερα. Δείγμα της πλούσιας ιστορίας της πόλης είναι τα τρία διαφορετικά ντόλμεν, οι πάμπολλες εκκλησίες, μονές και οίκοι ευγενών. Κοντά στην πόλη βρίσκεται και το Ελ Τορκάλ, ένα από τα σημαντικότερα καρστικά γεωλογικά τοπία της Ευρώπης.
Ανδρέας Καλογεράς

Ο Ανδρέας Καλογεράς (1937 - 9 Απριλίου 2016) ήταν αντιστράτηγος εν αποστρατεία της Ελληνικής Αστυνομίας, και αρχηγός της από τον Απρίλιο του 1988 ως τον Ιούλιο του 1989.
Φελίξ Μπενουά

Ο Φελίξ Μπενουά (γαλλικά:"Félix Benoist", Σωμήρ1818 – Νάντη 1896) ήταν γάλλος ζωγράφος και λιθογράφος. Η θεματολογία του περιλαμβάνει απόψεις μνημείων και τοπίων, στη Βρετάνη και Νορμανδία της Γαλλίας, καθώς και Ιταλία, Ρωσία, και άλλες χώρες.

Μερικά από τα έργα του εκθέτονται στο Μουσείο Πούσκιν στη Μόσχα.
Simca

Η Simca ("Σίμκα") ήταν γαλλική αυτοκινητοβιομηχανία που ιδρύθηκε το 1934 από την Fiat και από το 1951 ανήκε στην Ford. Το 1958 η Ford παρέδωσε τις μετοχές της στην Chrysler και από το 1970 η Simca ήταν θυγατρική και εμπορικό σήμα της Chrysler Ευρώπης. Η επωνυμία Simca αντικαταστάθηκε από αυτή της Talbot (Τάλμποτ) το 1978 και την περίοδο 1978-1979 τα αυτοκίνητα πωλούνταν υπό την ονομασία "Simca-Talbot", ενώ το 1980 αποσύρθηκε εντελώς.
300px|thumb|left|Simca 1100 GL του 1973.

Κατά το μεγαλύτερο μέρος της μεταπολεμικής περιόδου, η Simca ήταν μια από τις κορυφαίες αυτοκινητοβιομηχανίες της Γαλλίας. Το Simca 1100 υπήρξε για κάποιο διάστημα το αυτοκίνητο με τις μεγαλύτερες πωλήσεις στη χώρα, ενώ τα μοντέλα Simca 1307 και Simca Horizon κέρδισαν τον κορυφαίο τίτλο του Ευρωπαϊκού Αυτοκινήτου της Χρονιάς για το 1976 και το 1978 αντίστοιχα. Τα μοντέλα αυτά πωλήθηκαν σε κάποιες άλλες χώρες ως προϊόντα άλλων επωνυμιών. Για παράδειγμα, το Simca 1307 πωλήθηκε στο Ηνωμένο Βασίλειο ως Chrysler Alpine, ενώ και το Horizon πωλήθηκε υπό την επωνυμία της Chrysler.

Αυτοκίνητα Simca κατασκευάστηκαν και από την "Simca do Brasil" στη Βραζιλία, καθώς και από την "Barreiros" (επίσης θυγατρική της Chrysler) στην Ισπανία. Κατά την εποχή που η εταιρεία ήταν ιδιοκτησία του ομίλου Chrysler, συναρμολόγηση μοντέλων της γινόταν και στη Χιλή, την Κολομβία και την Ολλανδία.


Κατηγορία:Γαλλικές αυτοκινητοβιομηχανίες
Τακτικόν Ουσπένσκυ

Το Τακτικόν Ουσπένσκυ είναι η συνηθέστερη ονομασία που αποδίδεται σε έναν κατάλογο πολιτικών, στρατιωτικών και εκκλησιαστικών αξιωμάτων εντός της Βυζαντινής Αυτοκρατορίας στα μέσα του 9ου αιώνα. Το κείμενο αυτό αναφέρεται, επίσης, στα παλαιότερα αυτοκρατορικά αξιώματα, από τα οποία προήλθαν τα υπάρχοντα κατά την περίοδο της συγγραφής του εγγράφου αυτού. Ο Νικόλαος Οικονομίδης θεωρούσε ότι η σύνταξή του έλαβε χώρα μεταξύ του 842 και του 843. Ήταν το πρώτο από μια σειρά εγγράφων (τα "τακτικά") τα οποία συντάχθηκαν μεταξύ του 9ου και του 10ου αιώνα. Ο όρος "Ουσπένσκι" πηγάζει από τον Ρώσο βυζαντινολόγο Φιοντόρ Ουσπένσκυ ο οποίος ανακάλυψε το έγγραφο αυτό στα τέλη του 19ου αιώνα σε ένα χειρόγραφο που χρονολογείτο από την περίοδο μεταξύ 12ου-13ου αιώνα (το "codex Hierosolymitanus gr. 39") το οποίο διατηρείται εντός της βιβλιοθήκης του Ορθοδόξου Πατριαρχείου Ιεροσολύμων. Η τελευταία, περιλαμβάνει, επίσης, αποσπάσματα του "Κλητορολογίου" του Φιλόθεου, καθώς και ένα "τακτικόν" με έτος έκδοσης το 899.
Προγκρές 1

Το Προγκρές 1 (ρωσικά: "Прогресс-1") ήταν σοβιετικό μη επανδρωμένο διαστημόπλοιο το οποίο εκτοξεύτηκε το 1978 για να ανεφοδιάσει τον διαστημικό σταθμό Σαλιούτ 6. Ήταν το πρώτο από δεκάδες διαστημόπλοια Προγκρές που στάλθηκαν στο διάστημα. Το συγκεκριμένο ήταν της έκδοσης 7K-TG και μετέφερε προμήθειες για το πλήρωμα που βρίσκονταν τότε στον σταθμό, τους κοσμοναύτες Γιούρι Ρομανένκο και Γκεόργκι Γκρέτσκο. Στο φορτίο του περιλαμβάνονταν επίσης εξοπλισμός για την διεξαγωγή επιστημονικής έρευνας και καύσιμα για την ρύθμιση της τροχιάς του σταθμού και την διεξαγωγή τροχιακών ελιγμών.
Under Wraps

Το Under Wraps είναι το 15ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 7 Σεπτεμβρίου του 1984 μέσω της δισκογραφικής εταιρίας "Chrysalis Records". Στις 26 Απριλίου 2005, η "Capitol" κυκλοφόρησε τον δίσκο σε μορφή CD με πέντε επιπλέον κομμάτια.

Η κυκλοφορία υπήρξε αμφιλεγόμενη μεταξύ των οπαδών του σχήματος, λόγω του synth-pop ήχου της. Οι κριτικές για το άλμπουμ υπήρξαν αρνητικές, με το "Allmusic" να το βαθμολογεί με ένα αστέρι με άριστα τα πέντε, το "Sputnik Music" με μέσο όρο βαθμολογιών 1,9 / 5 και το "ProgArchives" με 2,2 / 5.

Το ""Under Wraps" σκαρφάλωσε στο βρετανικό Top-20, αλλά υπήρξε ο πρώτος δίσκος των Jethro Tull που δεν κατάφερε να μπει στο Top-30 του Billboard μετά το "This Was" του 1968, φθάνοντας μόλις στο # 76. Το σινγκλ "Lap Of Luxury"" μπήκε στα βρετανικά τσαρτ και υπήρξε το πρώτο τους σινγκλ που κατάφερε κάτι τέτοιο μετά το 1971.
Λίμνη Βιέδμα

Η Λίμνη Βιέδμα (ισπανικά: "Lago Viedma", : [laɣo ˈβjeðma]) είναι λίμνη στη νότια Παταγονία, κοντά στα σύνορα μεταξύ Χιλής και Αργεντινής, και έχει μήκος περίπου 80 χλμ.. Πήρε το όνομά της από τον Ισπανό εξερευνητή Αντόνιο δε Βιέδμα, ο οποίος το 1783 ήταν ο πρώτος Ευρωπαίος που έφτασε στις όχθες της.

thumb|255px|Άποψη της λίμνης από το διάστημα τον Οκτώβριο του 1994
Η πόλη του Ελ Τσαϊτέν και οι κορυφές των Άνδεων Σέρρο Τόρρε και Φιτζ Ρόι βρίσκονται κοντά στη λίμνη Βιέδμα. Η λίμνη τροφοδοτείται κυρίως από τον παγετώνα Βιέδμα στο δυτικό άκρο της. Ο παγετώνας Βιέδμα έχει 3 χλμ. πλάτος στο τέρμα του στη λίμνη. Νερό από τη Λίμνη Βιέδμα ρέει στη Λίμνη Αρχεντίνο, μέσω του μήκους 50 χιλιομέτρων ποταμού Λα Λεόνα, και τελικά από εκεί στον Ατλαντικό Ωκεανό μέσω του ποταμού Σάντα Κρους.

Το μεγαλύτερο μέρος της λίμνης βρίσκεται στο έδαφος της Αργεντινής. Ωστόσο, οι δυτικές όχθες της φθάνουν στο Παγοπέδιο της Νότιας Παταγονίας σε μία περιοχή όπου τα ακριβή σύνορα παραμένουν ακαθόριστα.
Κάμπρια

H Κάμπρια (αγγλικά: "Cumbria", ΔΦΑ /ˈkʌmbriə/) είναι μια μη-μητροπολιτική κομητεία στην Βορειοδυτική Αγγλία. Η κομητεία, το συμβούλιο της κομητείας και η τοπική του αρχή συστάθηκαν το 1974 με την τοπική κυβερνητική πράξη του 1972. Μεγαλύτερη πόλη και έδρα της κομητείας είναι το Καρλάιλ, ενώ δεύτερη μεγαλύτερη είναι το Μπάροου-ιν-Φέρνες. Η κομητεία της Κάμπρια αποτελείται από έξι διαμερίσματα (Άλεντεϊλ, Μπάροου-ιν-Φέρνες, Καρλάιλ, Κόουπλαντ, Ίντεν και Σάουθ Λέικλαντ) και ο πληθυσμός της εκτιμάται κοντά στο μισό εκατομμύριο κατοίκους. Η Κάμπρια είναι μια από τις πιο αραιοκατοικημένες κομητείες του Ηνωμένου Βασιλείου, με 73,4 άτομα ανά τετραγωνικό χιλιόμετρο.

Η Κάμπρια είναι η τρίτη μεγαλύτερη επίτιμη κομητεία της Αγγλίας σε έκταση και συνορεύει στα βόρεια με τη Σκωτία, στα νότια με το Λάνκασαϊρ, στα νοτιοανατολικά με το Βόρειο Γιόρκσαϊρ, στα ανατολικά με την Ντάρχαμ και το Νορθάμπερλαντ, ενώ βρέχεται στα δυτικά από την Θάλασσα της Ιρλανδίας.
Δεινόστρατος

Ο Δεινόστρατος (~390-320 π.Χ) ήταν Έλληνας μαθηματικός της κλασικής αρχαιότητας, συνεργάτης του Πλάτωνα και επιφανές μέλος της Ακαδημίας.
Προοδευτικό Σοσιαλιστικό Κόμμα

Το Προοδευτικό Σοσιαλιστικό Κόμμα (αραβικά الحزب التقدمي الإشتراكي) είναι πολιτικό κόμμα στον Λίβανο. Είναι ιδεολογικά κοσμικό και επίσημα μη σεχταριστικό. Το κόμμα ιδρύθηκε στις 5 Ιανουαρίου του 1949 και καταχωρήθηκε στις 17 Μαρτίου του ίδιου έτους, σύμφωνα με την κοινοποίηση N°789. Οι ιδρυτές του ήταν έξι άτομα, όλα από διαφορετικά υπόβαθρα. Το πιο σημαντικό από αυτά ήταν ο Καμάλ Τζουμπλάτ (πατέρας του Ουαλίντ Τζουμπλάτ). Οι υπόλοιποι ήταν οι Φαρίντ Τζουμπράν, Αλμπέρτ Αντίμπ, Αμπντάλα Αλαϋλί, Φουάντ Ριζκ, και Τζόρτζ Χαννά. Το Προοδευτικό Σοσιαλιστικό Κόμμα πραγματοποίησε στη Βηρυτό την πρώτη διάσκεψη των Σοσιαλιστικών Αραβικών Κομμάτων στον Λίβανο, τη Συρία, την Αίγυπτο και το Ιράκ το 1951. Από το 1951 έως το 1972, το κόμμα είχε μεταξύ τριών και έξι βουλευτών στο κοινοβούλιο.
Παγκύπριο Πρωτάθλημα Στίβου 2012

Το Παγκύπριο Πρωτάθλημα Στίβου 2012 η Κυπριακό Πρωτάθλημα Στίβου 2012 ήταν η 94η διοργάνωση ανδρών και η 56η γυναικών, του Παγκύπριου Πρωταθλήματος Στίβου, που διοργανώθηκε υπό την εποπτεία της Κυπριακής Ομοσπονδίας Ερασιτεχνικού Αθλητισμού Στίβου. Η διοργάνωση πραγματοποιήθηκε στο Τσίρειο Στάδιο, στη Λεμεσό μεταξύ 9–10 Ιουνίου του 2012. 

Στο πρωτάθλημα διεξήχθησαν δεκαεννέα αγωνίσματα ανδρών και γυναικών και σημειώθηκαν ένα Εθνικό ρεκόρ, ένα Εθνικό ρεκόρ Εφήβων και πέντε Ρεκόρ πρωταθλήματος. 

Πρωταθλήτρια ομάδα στους άνδρες και στις γυναίκες αναδείχθηκε ο Γ.Σ. «Τα Παγκύπρια» Λευκωσίας, με 162 βαθμούς και 186 βαθμούς αντίστοιχα.
Οδός Βουκουρεστίου

Η Οδός Βουκουρεστίου είναι κεντρικός δρόμος της Αθήνας, στο Κολωνάκι. Εκτείνεται από την οδό Σταδίου έως το λόφο του Λυκαβηττού, τέμνοντας κάθετα τις οδούς Πανεπιστημίου, Ακαδημίας και Σόλωνος. Θεωρείται ένας από τους πιο εμπορικούς δρόμους της Αθήνας, μαζί με την Ερμού. Στην οδό, και περισσότερο στο πεζοδρομημένο κομμάτι του από την οδό Σταδίου ως την Ακαδημίας, βρίσκονται επώνυμα καταστήματα ρούχων καθώς και χρυσοχοΐα. Από τη δεκαετία του 1950 αποτελεί κέντρο διακίνησης των τάσεων της Αμερικανικής και Ευρωπαϊκής μόδας. Έχει μήκος περίπου 700 μέτρα.

Οφείλει την ονομασία του στη συνθήκη του Βουκουρεστίου, το 1913 μέσω της οποίας έληξε ο Β΄ Βαλκανικός Πόλεμος. Το αρχικό όνομα του δρόμου ήταν οδός Αγχεσμού από το αρχαίο όνομα μίας από τις κορυφές του Λυκαβηττού.

Ήταν η πρώτη οδός στο κέντρο των Αθηνών που πεζοδρομήθηκε, το 1978.
Φράγμα Βάιοντ

Το Φράγμα Βάιοντ (ή Φράγμα Βαγιόντ) είναι ένα εγκαταλελειμμένο φράγμα, που ολοκληρώθηκε το 1959 στην κοιλάδα του ποταμού Βάιοντ, 100 χιλιόμετρα βόρεια της Βενετίας στην Ιταλία. Είναι ένα από τα υψηλότερα φράγματα στον κόσμο με ύψος 262 μέτρων.
Σπύρος Ράλλης

Ο Σπύρος Ράλλης (1 Μαΐου 1930 - 8 Οκτωβρίου 2016) ήταν Έλληνας ιατρός και πολιτικός, ιδρυτικό στέλεχος του ΠΑΣΟΚ, που διετέλεσε βουλευτής και υφυπουργός.
Saints Will Conquer

Saints Will Conquer είναι ο τίτλος του ζωντανά ηχογραφημένου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 19 Αυγούστου του 1988 μέσω της δισκογραφικής εταιρείας Metal Blade Records.

Η ηχογράφηση του άλμπουμ πραγματοποιήθηκε στο "Agora Ballroom" του Κλίβελαντ στις 9 Οκτωβρίου 1987 κατά την διάρκεια της περιοδείας για την προώθηση του άλμπουμ "Raising Fear". 

Οι κριτικές για τον δίσκο υπήρξαν ανάμεικτες, με το "AllMusic" να το βαθμολογεί με 2,5 αστέρια με άριστα τα πέντε, το "Spirit of Metal" 8,5 / 10 και το γερμανικό "Metal Hammer" με 6 / 7.
Sagemath

Το αλγεβρικό υπολογιστικό σύστημα Sagemath είναι ανοιχτού κώδικα με Γενική Άδεια Δημόσιας Χρήσης GNU. Χρησιμοποιεί πολλά πακέτα ανοιχτού κώδικα όπως: NumPy, SciPy, matplotlib, Sympy, Maxima, GAP, FLINT, R και αρκετά ακόμη που έχουν γραφεί από την αρχή. Βασίζεται στην γλώσσα προγραμματισμού Python.

To σύστημα Sage μπορεί να εγκατασταθεί σε Linux, Mac καθώς και σε MS windows.
Όλφερτ Ντάπερ

Ο Όλφερτ Ντάπερ (ολλανδικά: "Olfert Dapper", Άμστερνταμ περίπου το 1635 – Άμστερνταμ, 29 Δεκεμβρίου 1689) ήταν Ολλανδός ιατρός και συγγραφέας ιστορικών και γεωγραφικών βιβλίων. Αν και ποτέ δεν ταξίδεψε έξω από την Ολλανδία, η κύρια θεματολογία του ήταν η παγκόσμια ιστορία και γεωγραφία, με έφεση στους εξωτικούς προορισμούς. Ως πηγές για τα έργα του συνέλεξε και οργάνωσε τις αναφορές και περιγραφές εγκυκλοπαιδειών της εποχής του, καθώς και αναφορές λογίων, Ιησουιτών ιεραποστόλων, Ολλανδικής Εταιρείας Ανατολικών Ινδιών, και άλλων εξερευνητών.
Γιόχαν Λόρεμπεργκ

Ο Γιόχαν Λόρεμπεργκ (γερμανικά: "Johann Lauremberg", Ρόστοκ, Γερμανία 1590 - Σόρε, Δανία 1658) ή Γιοχάνες Λόρεμπεργκ ή Γιόχαν Βίλχελμ Λόρεμπεργκ, ήταν Γερμανός πολυμαθής με τις ιδιότητες του μαθηματικού, χαρτογράφου, ιατρού, και ποιητή της πρώιμης μπαρόκ περιόδου. Ως ψευδώνυμα χρησιμοποιούσε τις ονομασίες "Χανς Ουίλμσεν Λ. Ρόστ" ("Hans Willmsen L. Rost") και "Τζέκελ φον Άχτερν" ("Jeckel von Achtern"). Πατέρας του ήταν ο Βίλχελμ Λόρεμπεργκ, καθηγητής στο Ρόστοκ και ο αδερφός του ο Πήτερ Λόρεμπεργκ, συγγραφέας στο επάγγελμα. Στα έργα του χρησιμοποιούσε τη μορφή της χαμηλής γερμανικής γλώσσας, καθώς και λατινικά και ελληνικά.
Βαλκανικοί Αγώνες Κλειστού Στίβου 2015

Οι Βαλκανικοί Αγώνες Κλειστού Στίβου 2015 ήταν η 20η διοργάνωση των Βαλκανικών Αγώνων Κλειστού Στίβου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στο Ατακόι Αθλέτικς Αρίνα, στη Κωνσταντινούπολη, στις 21 Φεβρουαρίου του 2015.

Στο πρωτάθλημα διεξήχθησαν δώδεκα αγωνίσματα ανδρών και γυναικών και έλαβαν μέρος αθλητές και αθλήτριες από τις 15 χώρες-μέλη της Ένωσης. Πρωταθλήτρια χώρα στους άνδρες και στις γυναίκες αναδείχθηκε η Τουρκία, με 77 βαθμούς και 90 βαθμούς αντίστοιχα.
Ομοσπονδία Ποδοσφαίρου Παραγουάης

Η Ομοσπονδία Ποδοσφαίρου Παραγουάης (ισπανικά: "Asociación Paraguaya de Fútbol", APF) είναι το ανώτατο διοικητικό όργανο όσον αφορά το άθλημα του ποδοσφαίρου στην Παραγουάη. Η έδρα της βρίσκεται στην Ασουνσιόν και είναι υπεύθυνη για τη διεξαγωγή των ποδοσφαιρικών διοργανώσεων της χώρας, Πριμέρα (Α´ Κατηγορία) και Ασένσο (Β' Κατηγορία), όπως και για την οργάνωση και λειτουργία των εθνικών ομάδων ανδρών, γυναικών και νέων της Παραγουάης.
Λαγκιτούπου Τουιλίμου

Ο αιδεσιμότατος Λαγκιτούπου Τουιλίμου (Lagitupu Tulimu) είναι πολιτικός από το Τουβαλού, ο οποίος εκπροσώπησε την εκλογική περιφέρεια της Νανουμέα. Υπηρέτησε ως υπηρεσιακός πρωθυπουργός από τις 8 Δεκεμβρίου 2000 ως τις 24 Φεβρουαρίου 2001 μετά το θάνατο του Ιονάτανα Ιονάτανα.
Άναπος

thumb|250px|Οι εκβολές του ποταμού.
Ο Άναπος, εκτός από παραπόταμος του Αχελώου στην Ακαρνανία, είναι ποταμός στην Σικελία που ρέει μέσα από έλη, νότια των Συρακουσών. Σύμφωνα με τους αρχαίους ποιητές πήρε το όνομά του από τον εραστή της νύμφης (Ναϊάδες) Κυάνης. Εκεί στρατοπέδευσε ο Ιμίλκων για να εξαναγκάσει τον Μαρκέλλο να λύσει την πολιορκία των Συρακουσών. Ο Θουκυδίδης στο τέλος του Ζ΄ κεφαλαίου του, στην Σικελική εκστρατεία, περιγράφει την ολοκληρωτική καταστροφή των Αθηναίων κοντά στον ποταμό Άναπο:

«Πτώματα και ζωντανοί μαζί καθώς διψούν τρέχουν όλοι μαζί να πιουν από το θολωμένο με το αίμα των συντρόφων τους νερό του Άναπου ποταμού, που κοκκίνιζε γιατί λίγο νωρίτερα οι Συρακούσιοι έσφαζαν Αθηναίους στις όχθες του.»
Ποδοσφαιρική Ομοσπονδία Αυστραλίας

Η Ποδοσφαιρική Ομοσπονδία Αυστραλίας (αγγλικά: "Football Federation Australia", FFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Αυστραλία. Η έδρα της βρίσκεται στο Σίδνεϊ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, των πρωταθλημάτων ανδρών και γυναικών, της Νάσιοναλ Πρέμιερ Λιγκς και του θεσμού του κυπέλλου. Είναι επιφορτισμένη επίσης με την οργάνωση και λειτουργία των εθνικών ομάδων ανδρών, γυναικών και νέων της Αυστραλίας.
Άιμπενστοκ

Το Άιμπενστοκ (γερμανικά: "Eibenstock") είναι δήμος του Έρτσγκεμπιργκσκραϊς στο κρατίδιο της Σαξονίας στην Γερμανία.
Άμτσμπεργκ

Το Άμτσμπεργκ (γερμανικά: "Amtsberg") είναι δήμος του Έρτσγκεμπιργκσκραϊς στο κρατίδιο της Σαξονίας στην Γερμανία.
Αταλάρ

μικρογραφία|Το Αταλάρ το 2019
Το Αταλάρ (τουρκικά: Atalar) είναι χωριό της περιοχής Γκιουμούσχανε της Τουρκίας. 

Μέχρι την δεκαετία του 1950 η επίσημη ονομασία του χωριού ήταν Τσιμερά (τουρκικά: Zimera). 

Είναι έδρα κοινότητας η οποία περιλαμβάνει και τα χωριά Χατς, Αε-Φωκά και Πας-Μούζενα.
Τριβωνιανός

Ο Τριβωνιανός (500 – 542) ήταν βυζαντινός νομικός από τη Σίδη της Παμφυλίας, ο οποίος κατά τη διάρκεια του αυτοκράτορα Ιουστινιανού Α´, επέβλεψε την επιμέλεια του νομικού κώδικα της βυζαντινής αυτοκρατορίας, και κατείχε υψηλό γραφειοκρατικό τίτλο ("magister officiorum").
Ιαπωνική Ποδοσφαιρική Ομοσπονδία

Η Ιαπωνική Ποδοσφαιρική Ομοσπονδία (ιαπωνικά: 日本サッカー協会, αγγλικά: "Japan Football Association", JFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Ιαπωνία. Η έδρα της βρίσκεται στο Τόκιο και είναι υπεύθυνη για τη διεξαγωγή ορισμένων ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της Ιαπωνίας.

Τα επαγγελματικά πρωταθλήματα της χώρας διοργανόνωνται από την J.League υπό την εποπτεία της Ιαπωνικής Ποδοσφαιρικής Ομοσπονδίας.
Ξυλοτύμβου

Η Ξυλοτύμβου είναι κοινότητα της επαρχίας Λάρνακας στην Κύπρο.
Ειρήνη Γκίνη

Η Ειρήνη Γκίνη ή Μίρκα Γκίνοβα (σλαβομακεδόνικα: "Мирка Гинова", 1916-1946) ήταν Σλαβομακεδόνισσα αντάρτισσα από την Ελλάδα που έδρασε κατά την περίοδο της Κατοχής και του Εμφυλίου Πολέμου ως μέλος του ΕΛΑΣ και αργότερα του ΝΟΦ. Ήταν η πρώτη γυναίκα που εκτελέστηκε από το ελληνικό κράτος κατά τον Εμφύλιο Πόλεμο.
Βίλχελμ Όττο Ράιτς

O Βίλχελμ Όττο Ράιτς (ολλανδικά: "Wilhelm Otto Reitz", Όφενμπαχ 20 Ιουλίου 1702 - Μίντελμπουρχ 22 Οκτωβρίου 1769) ή Γουλιέλμος Όττο Ράιτς ("Gulielmus Otto Reitz") ήταν Ολλανδός μαθηματικός και φιλόλογος καθώς και καθηγητής νομικής και πρύτανης στο πανεπιστήμιο του Μίντελμπουρχ.
Σοφία Βούλτεψη

Η Σοφία Βούλτεψη είναι Ελληνίδα δημοσιογράφος και πολιτικός, μέλος της Βουλής των Ελλήνων εκλεγμένη με τη Νέα Δημοκρατία στην εκλογική περιφέρεια Β΄ Αθηνών από το 2004. Είναι Υφυπουργός Μετανάστευσης και Ασύλου, υπεύθυνη για την Ένταξη. Διετέλεσε Υφυπουργός παρά τω Πρωθυπουργώ, Μέσων Ενημέρωσης και Κυβερνητικός Εκπρόσωπος της Ελλάδας στην Κυβέρνηση Αντώνη Σαμαρά.

Γεννήθηκε στον Πειραιά το 1956, σπούδασε στην Ιταλική Σχολή Αθηνών και φοίτησε στη Νομική Σχολή Αθηνών (Τμήμα Δημοσίου Δικαίου και Πολιτικών Επιστημών). Είναι κόρη του δημοσιογράφου Γιάννη Βούλτεψη (1923–2010), είναι παντρεμένη με τον Αθανάσιο Αγγελόπουλο και έχει δύο τέκνα.

Εργάστηκε στις ημερήσιες αθηναϊκές εφημερίδες "«Απογευματινή»", "«Έθνος»", "«Ελεύθερος Τύπος»" και στα περιοδικά "«Επίκαιρα»", "«Ιστορία»", "«Εικόνες»", "«Εγώ»" και "«Είναι»", στο ραδιόφωνο και την τηλεόραση. Διετέλεσε αρχισυντάκτρια στην εφημερίδα "«Ελεύθερος Τύπος»" μέχρι την εκλογή της στη Βουλή των Ελλήνων (7 Μαρτίου 2004).
Κωνσταντίνος Αλεξανδρόπουλος

Ο Κωνσταντίνος Αλεξανδρόπουλος καταγόταν από τη Στεμνίτσα Αρκαδίας (σημ. Υψούς) όπου εθεωρείτο ένας εκ των προκρίτων (κοτζαμπάσηδων). Πριν από την επανάσταση του '21 ζούσε στην Κωνσταντινούπολη όπου ήταν παντοπώλης. Εκεί, επικεφαλής και άλλων Ελλήνων, πρωτοστατούσε σε τολμηρές διαμαρτυρίες ενώπιον του σουλτάνου για την κακομεταχείριση των Πελοποννησίων από τους τοπικούς άρχοντες. Για το λόγο αυτό, επειδή “ανέβαινε υψηλά και τολμούσε”, το δόθηκε το προσωνύμιο “Υψηλάντης”. Στην Κωνσταντινούπολη μυήθηκε στη Φιλική Εταιρεία από τον Παπαφλέσσα και απέκτησε ηγετική θέση μεταξύ των Πελοποννησίων. Τότε συνήθιζε να υπογράφει και ως “Υψηλάντης” επειδή το όνομα ήταν ήδη γνωστό στους μυημένους. Λόγω αυτής της αντιποίησης του ονόματος δημιουργήθηκε παρεξήγηση και αναγκάστηκε να φύγει από την πόλη. Ωστόσο, αυτή η αντιποίηση χρησιμοποιήθηκε αργότερα για παραπλάνηση των Τούρκων και απόκρυψη των κινήσεων του Δημητρίου Υψηλάντη.
Προγκρές Μ-01Μ

Το Προγκρές Μ-01Μ (η NASA το ονόμασε Progress 31 ή 31P) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2008 για να ανεφοδιάσει τον Διεθνή Διαστημικό Σταθμό. Ήταν το πρώτο σκάφος της έκδοσης Προγκρές-Μ 11F615A60 που στάλθηκε στο διάστημα και διέθετε τον ψηφιακό υπολογιστή πτήσης TsVM-101 και το ψηφιακό σύστημα τηλεμετρίας MBITS αντί των προγενέστερων αναλογικών.
Μπαχαράτ

Φιαλλίδιο με [[Αραβικός Κόλπος|Αραβικού Κόλπου]]-στυλ, σπιτικό μπαχαράτ.
Το Μπαχαράτ "(Bahārāt)" "()" είναι ένα μείγμα μπαχαρικών ή μείγμα που χρησιμοποιείται στην κουζίνα της Μέσης Ανατολής, ιδιαίτερα στην περιοχή "Mashriq" (περιλαμβάνει τα Κράτη της Αιγύπτου, Λιβάνου, Παλαιστίνης, Ιορδανίας και Συρίας) καθώς και στη Τουρκική, Ιρανική, Κουρδική και Εβραϊκή κουζίνα.

Το μπαχαράτ είναι η Αραβική λέξη για τα «μπαχαρικά» (η πληθυντική μορφή του μπαχάρ "(bahār)" «μπαχαρικό»). Το μείγμα των λεπτοαλεσμένων μπαχαρικών, χρησιμοποιείται συχνά ως καρύκευμα στο αρνί, ψάρι, κοτόπουλο, βοδινό κρέας και τις σούπες.
Κινεζική Ποδοσφαιρική Ομοσπονδία

Η Κινεζική Ποδοσφαιρική Ομοσπονδία (κινεζικά: 中国足球协会, αγγλικά: "Chinese Football Association", CFA) είναι το ανώτατο διοικητικό όργανο όσον αφορά το άθλημα του ποδοσφαίρου στη Λαϊκή Δημοκρατία της Κίνας. Η έδρα της βρίσκεται στο Πεκίνο και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της Κίνας.

Ιδρύθηκε στο Πεκίνο κατά τη διάρκεια του 1924, ενώ προσχώρησε στη FIFA το 1931 πριν από τη μεταφορά της στην Ταϊβάν, έπειτα από το τέλος του Κινεζικού Εμφυλίου Πολέμου (με την ονομασία Ποδοσφαιρική Ομοσπονδία Κινέζικης Ταϊπέι). Κατά τη διάρκεια του 1955 στο Πεκίνο, η Κινεζική Ποδοσφαιρική Ομοσπονδία αρνήθηκε να προσχωρήσει με οποιαδήποτε άλλη συνομοσπονδία μέχρι την ένταξή της στην Ασιατική Συνομοσπονδία Ποδοσφαίρου το 1974, ενώ ακολούθησε και αυτή στη FIFA για μια ακόμη φορά το 1979.
Σαβώριος

Ο Σαβώριος (θάν. 668) ήταν Βυζαντινός στρατηγός ο οποίος εξεγέρθηκε ενάντια στον αυτοκράτορα Κωνστάντιο Β΄ την περίοδο 667-668. Έλαβε την υποστήριξη του χαλίφη Μωαβία Α΄, ωστόσο σκοτώθηκε σε ιππικό ατύχημα λίγο πριν συγκρουστεί με τα αυτοκρατορικά στρατεύματα.
Προγκρές Μ-02Μ

Το Προγκρές Μ-02Μ (η NASA το ονόμασε Progress 33 ή 33P) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2009 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ 11F615A60 και είχε αριθμό σειράς 402.
Μάρκο Μποσκίνι

Ο Μάρκο Μποσκίνι (ιταλικά: "Marco Boschini", Βενετία 1602 - 1681) ήταν ιταλός συγγραφέας, ζωγράφος, λιθογράφος και θεωρητικός των εικαστικών τεχνών. Εργάστηκε επίσης ως χαρτογράφος, καθώς και συντηρητής έργων τέχνης στην υπηρεσία ισχυρών ανθρώπων της εποχής του, όπως ο καρδινάλιος Λεοπόλδος των Μεδίκων. Η κύρια πηγή εσόδων του φέρεται να είναι η εμπορία έργων τέχνης.
Γεώργιος Σαλαγκούδης

Ο Γεώργιος Σαλαγκούδης (1946) είναι Έλληνας πολιτικός που διετέλεσε βουλευτής της Νέας Δημοκρατίας και υφυπουργός στην κυβέρνηση του Κώστα Καραμανλή.
Νικόλαος Λεβογιάννης

Ο Νικόλαος Λεβογιάννης είναι Έλληνας πολιτικός.

Γεννήθηκε το 1945 στην Κωμιακή Νάξου. Αποφοίτησε από τη Φιλοσοφική Σχολή του Πανεπιστημίου Αθηνών και εργάστηκε ως καθηγητής φιλολογίας.

Διετέλεσε βουλευτής Κυκλάδων του ΠΑΣΟΚ τα διαστήματα 1981 - 1989 και 1996 - 2004, και χρημάτισε υφυπουργός Εθνικής Παιδείας και Θρησκευμάτων από τον Δεκέμβριο του 1988 μέχρι τον Ιούλιο του 1989, στην κυβέρνηση του Ανδρέα Παπανδρέου.
Προγκρές Μ-03Μ

Το Προγκρές Μ-03Μ (η NASA το ονόμασε Progress 35P ή 35P) ήταν ρωσικό μη επανδρωμένο διαστημόπλοιο που εκτοξεύτηκε το 2009 για να ανεφοδιάσει τον Διεθνή Διαστημικό Σταθμό.
Θεόδωρος Καρατζάς

Ο Θεόδωρος Καρατζάς (1930 - 3 Μαρτίου 2004) ήταν Έλληνας δικηγόρος με ειδίκευση σε θέματα διεθνών συναλλαγών, επενδύσεων και ναυτιλίας. Υπήρξε συνεργάτης του Ανδρέα Παπανδρέου και στη συνέχεια του Κώστα Σημίτη και κατείχε σημαντικές θέσεις στο ελληνικό τραπεζικό σύστημα με αποκορύφωμα τη θητεία του ως διοικητής της Εθνικής Τράπεζας (1996-2004).
Άλμα εις μήκος στους Βαλκανικούς Αγώνες Κλειστού Στίβου

thumb|right|O Πρωταθλητής το 1991, Κώστας Κουκοδήμος.
thumb|right|Ο Πρωταθλητής το 2012, Λούης Τσάτουμας.
Το Άλμα εις μήκος στους Βαλκανικούς Αγώνες Κλειστού Στίβου έχει διεξαχθεί 20 φορές από την ίδρυση των αγώνων το 1994 και 21 συνολικά από τους δοκιμαστικούς το 1991. Από το 1991 έως σήμερα έχουν αναδειχθεί 12 Πρωταθλητές από 6 διαφορετικές χώρες.

Ο πρώτος Πρωταθλητής ήταν ο Έλληνας Κώστας Κουκοδήμος, το 1991 και ο πιο πρόσφατος είναι ο Κροάτης Ντίνο Πέρβαν, το 2015. Η χώρα με τους περισσότερους Πρωταθλητές είναι η Βουλγαρία με 6 τίτλους και ακολουθούν η Ρουμανία με 5, η Ελλάδα, η Κροατία και η Σερβία και Μαυροβούνιο με 3 και η Αλβανία με 1.
Βουχωρίνα

Η Βουχωρίνα είναι ένα μικρό χωριό του νομού Κοζάνης στις αρχές της ανατολικής Πίνδου. Αποτελεί Δημοτικό Διαμέρισμα του Δήμος Βοΐου και βρίσκεται σε υψόμετρο 760μ. ενώ πολύ κοντά έξω από το χωριό βρίσκεται η παλαιά εθνική οδός Κοζάνης – Ιωαννίνων.
Ραιμπώ

Ο Ραιμπώ (στα λατινικά: "Raimbaldus", "Ragimbaldus", "Raginbaldus") ήταν Νορμανδός τυχοδιώκτης που έζησε κατά το δεύτερο μισό του 11ου αιώνα και διακρίθηκε για σύντομο διάστημα, όντας στην υπηρεσία της Βυζαντινής Αυτοκρατορίας, στη διάρκεια της δεκαετίας του 1070.

Πιθανότατα γεννημένος στο Δουκάτο της Νορμανδίας ή στα βόρεια της σημερινής Γαλλίας, κατέφθασε στην Νότια Ιταλία σε άγνωστη ημερομηνία. Από εκεί, μετέβη στο Βυζάντιο την περίοδο 1072/1073 ως επικεφαλής στρατεύματος « Φράγκων » στρατιωτών, τιθέμενος στην υπηρεσία ενός Βυζαντινού στρατηγού αρμένικης καταγωγής, του Φιλάρετου Βραχάμιου, ο οποίος τον έστειλε στον Ευφράτη να πολεμήσει τους Τούρκους.

Σκοτώθηκε πολεμώντας ενάντια στον Θόρνιγκ, άρχοντα του Σασούν το 1074.
Λέων Τορνίκιος

Ο Λέων Τορνίκιος ήταν ευγενής Βυζαντινός στρατηγός αρμένικης καταγωγής, ο οποίος κατέστη διεκδικητής του αυτοκρατορικού θρόνου το 1047.
Love is for Suckers

Το Love is for Suckers είναι το πέμπτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 13 Αυγούστου του 1987 μέσω της δισκογραφικής εταιρίας "Atlantic Records".

Ο δίσκος ηχογραφήθηκε με σκοπό μία προσωπική κυκλοφορία του Ντι Σνάιντερ, αλλά η "Atlantic Records" αρνήθηκε να το εκδώσει αν δεν έφερε το λογότυπο των Twisted Sister. Αν και τα υπόλοιπα μέλη του συγκροτήματος δεν συμμετείχαν στις ηχογραφήσεις, στο εσώφυλλο αναφερόταν τα ονόματα τους. Η παραγωγή του Μπο Χιλ έδωσε έναν εμπορικό ήχο και τα μέλη του σχήματος δεν έβαλαν για πρώτη φορά μέικ-απ, όπως στις προηγούμενες ηχογραφήσεις τους. Από εμπορική άποψη, ο δίσκος απέτυχε να γίνει χρυσός, φθάνοντας μόλις στο # 74 του Billboard, ενώ το σινγκλ ""Hot Love" δεν γνώρισε επιτυχία.

Δύο μήνες μετά την κυκλοφορία του "Love is for Suckers"", η "Atlantic" διέκοψε την συνεργασία της με το συγκρότημα και οι Twisted Sister διαλύθηκαν.

Οι κριτικές για τον δίσκο υπήρξαν αρνητικές, με το "Allmusic" να το βαθμολογεί με δύο αστέρια με άριστα τα πέντε, το "Sputnik Music" με μέσο όρο βαθμολογιών 2,4 / 5 και το "Metal Archives" με 37%.
Τζουμάρτ Οτορμπάεφ

Ο Τζουμάρτ Οτορμπάεφ (Djoomart Kaipovich Otorbaev, γενν. στις 18 Αυγούστου 1955) είναι πολιτικός, που διετέλεσε Πρωθυπουργός της Κιργιζίας από το 2014 ως το 2015. Υπηρέτησε ως υπουργός Οικονομικών προτού διοριστεί στην πρωθυπουργία. Στις 25 Μαρτίου 2014 αντικατέστησε τον Ζαντόρο Σατιμπαλντίγιεφ ως υπηρεσιακός πρωθυπουργός μέχρι να σχηματιστεί μια νέα κυβέρνηση.Στις 3 Απριλίου 2014 διορίστηκε επίσημα πρωθυπουργός. Παραιτήθηκε από την πρωθυπουργία στις 23 Απριλίου 2015.
Κολίντα Γκράμπαρ-Κιτάροβιτς

Η Κολίντα Γκράμπαρ-Κιτάροβιτς (Kolinda Grabar-Kitarović, κροατικά: kȏlǐndǎ gr̩abâr̩ kitǎːr̩oʋit͡ɕ, γενν. στις 29 Απριλίου 1968) είναι πολιτικός από την Κροατία και υπηρέτησε ως πρόεδρος της χώρας από τις 19 Φεβρουαρίου 2015 ως τις 18 Φεβρουαρίου 2020. 

Από το 2011 ως το 2014 υπηρέτησε ως βοηθός γενικός γραμματέας για τη δημόσια διπλωματία στο NATO. Είναι η πρώτη γυναίκα που διορίστηκε στο αξίωμα της Πρωθυπουργού στην Κροατία. Προηγουμένως ήταν υπουργός Εξωτερικών Θεμάτων και για την Ένταξη στην ΕΕ από το 2005 ως το 2008 και πρεσβευτής της Κροατίας στις ΗΠΑ από το 2008 ως το 2011.

Από το 1993 ως το 2015 ήταν μέλος του συντηρητικού κόμματος Κροατική Δημοκρατική Ένωση. Υπήρξε ένα από τα τρία μέλη από την Κροατία στην Τριμερή Επιτροπή. Παραιτήθηκε από αμφότερες τις θέσεις για να αναλάβει καθήκοντα Προέδρου της Κροατίας.
Symbol of Salvation

Symbol of Salvation είναι ο τίτλος του τέταρτου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 14 Μαΐου του 1991 μέσω της δισκογραφικής εταιρείας Metal Blade Records. Το 2003, η ίδια εταιρεία το κυκλοφόρησε σε μορφή τριπλού CD, με ανέκδοτες ηχογραφήσεις και συνεντεύξεις του Μπράιαν Σλάγκελ, ιδιοκτήτη της Metal Blade.

Το άλμπουμ είναι αφιερωμένο στην μνήμη του πρώην κιθαρίστα του συγκροτήματος, Ντέιβιντ Πρίτσαρντ, ο οποίος έχασε την ζωή του από λευχαιμία στις 28 Φεβρουαρίου 1990, σε ηλικία 27 ετών. Τελευταία του ηχογράφηση με το συγκρότημα, ήταν το σόλο κιθάρας του κομματιού ""Tainted Past". Την θέση του πήρε ο Τζεφ Ντάνκαν, με τον οποίο στην σύνθεση τους, οι Armored Saint έκαναν την εμφάνιση τους στην ταινία "Hellraiser III: Hell on Earth", παίζοντας ζωντανά το κομμάτι "Hanging Judge"".

Ο δίσκος έλαβε ιδιαίτερα θετικές κριτικές, με το "Allmusic" να του δίνει 4,5 / 5 αστέρια, το "Metal Reviews" 89 % και το "Metal Storm" 9 / 10.